
asupra propunerii legislative cu privire la introducerea şahului ca disciplină de studiu opţională în învăţământul primar
 (Pl.x 510/2010)


1. În baza prevederilor art. 95 din Regulamentul Camerei Deputaţilor, republicat, cu adresa nr. Pl.x. 510 din 9 noiembrie 2010, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă cu privire la introducerea şahului ca disciplină de studiu opţională în învăţământul primar.


Pentru întocmirea raportului, Comisia a analizat avizele primite de la Comisia juridică, de disciplină şi imunităţi, Comisia pentru buget, finanţe şi bănci, avizul Consiliului Legislativ, precum şi Punctul de vedere al Guvernului.

Propunerea legislativă are ca obiect de reglementare introducerea şahului ca disciplină de studiu opţională în învăţământul primar, începând cu anul şcolar 2011-2012. 


2. În funcţie de obiectul şi conţinutul său, propunerea legislativă face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiei au fost prezenţi 15 deputaţi, din totalul de 27 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative a participat ca invitat: domnul Andrei Gheorghe Kiraly – secretar de stat în cadrul Ministerului Educaţiei, Cercetării, Tineretului şi Sportului.

5. Potrivit prevederilor art. 75 alin. (1) din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.


Propunerea legislativă a fost respins de Senat, în calitate de primă Cameră sesizată, în şedinţa din 15 septembrie 2010.


În urma dezbaterii, în şedinţa din 17 mai 2011, Comisia a propus, cu 13 voturi pentru respingere şi două abţineri, respingerea propunerii legislative, din următoarele considerente:


- în conformitate cu Ordinul ministrului educaţiei şi cercetării nr. 3529/2001, Anexa nr. 2, şahul se regăseşte în lista disciplinelor/activităţilor opţionale pentru toate formele de învăţământ, la aria curriculară educaţie fizică şi sport;

- predarea unei discipline de învăţământ se face de către un cadru didactic calificat în acea disciplină; pentru disciplina şah nu există profesori calificaţi, deoarece instituţiile de învăţământ superior nu formează cadre didactice cu specialitatea şah;


- nu sunt precizate sursele de finanţare necesare aplicării măsurilor propuse, încălcându-se prevederile art. 138 alin. (5) din Constituţia României, republicată, şi ale art. 15 alin. (1) din legea nr. 500/2002 privind finanţele publice, cu modificările şi completările ulterioare.

